钦定古今图书集成/明伦汇编/氏族典/第124卷 > 陈隆之
## 钦定古今图书集成/明伦汇编/氏族典/第124卷 > 陈隆之

按《宋史陈隆之传》：隆之不知所仕履，为四川制置使。
淳祐元年十一月，成都被围，守弥旬弗下，部将田世
显乘夜开门，北兵突入，隆之举家数百口皆死，槛送
隆之至汉州，命谕汉州守臣王夔降。隆之呼夔语之
曰：“大丈夫死，尔毋降也。”遂见杀。后五年，提刑袁简之
上其事，特赠徽猷阁待制，与两子恩泽，赐谥立庙。